సలేహ్ ముహమ్మద్ అల్లాదిన్

డాక్టర్ హఫీజ్ సలేహ్ ముహమ్మద్ అల్లాదిన్ (1931, మార్చి 3 - 2011, మార్చి 20) తెలంగాణకు చెందిన ముస్లిం ఖగోళ శాస్త్రవేత్త.

జననం, విద్య 
సలేహ్ ముహమ్మద్ అల్లాదిన్ 1931, మార్చి 3న తెలంగాణ రాష్ట్రం, హైదరాబాదులో జన్మించాడు. అల్లాదిన్ 1963లో చికాగో విశ్వవిద్యాలయంలో పిహెచ్.డి. పూర్తిచేశాడు.

వృత్తి జీవితం 
ప్రపంచంలోని ప్రసిద్ధ 100 మంది ఖగోళ శాస్త్రవేత్తలలో ఒకడిగా నిలిచిన ఇతను భారత మాజీ రాష్ట్రపతి ఏ.పి.జె. అబ్దుల్ కలాంకు విద్యా సలహాదారుగా పనిచేశాడు. అనేక పుస్తకాలు, వందలాది వ్యాసాలు వ్రాసాడు. 50కి పైగా పరిశోధనా పత్రాలను ప్రచురించాడు. హైదరాబాదులోని ఉస్మానియా విశ్వవిద్యాలయంలో ప్రొఫెసర్‌గా, ఖగోళశాస్త్రంలో అడ్వాన్స్‌డ్ స్టడీ సెంటర్‌కు డైరెక్టర్‌గా పనిచేశాడు.

అల్లాదిన్ అంతర్జాతీయ ఖగోళ సమాఖ్య, ఆస్ట్రోనామికల్ సొసైటీ ఆఫ్ ఇండియా, ప్లాస్మా సైన్స్ సొసైటీ ఆఫ్ ఇండియా, ఇండియన్ అసోసియేషన్ ఫర్ జనరల్ రిలేటివిటీ అండ్ గ్రావిటేషన్, ఇండియన్ అసోసియేషన్ ఆఫ్ ఫిజిక్స్ టీచర్స్ వంటి అనేక శాస్త్రీయ సంఘాలలో ప్రముఖ సభ్యుడు.

1894లో సూర్య, చంద్ర గ్రహణం 
రంజాన్‌లో ప్రతి 22 సంవత్సరాలకు ఒకసారి సూర్య, చంద్ర గ్రహణాలు సంభవిస్తాయని, అయితే అవి ఒక నిర్దిష్ట ప్రాంతంలో సంభవించడం దాదాపు అసాధ్యమని, ఖాదియన్ పైన ఉన్న చివరి సూర్య, చంద్ర గ్రహణాలు 600 సంవత్సరాల క్రితం సంభవించాయని ఇతను చూపించాడు.

అవార్డులు 
అనేక అవార్డులు, గుర్తింపులను సాధించాడు:

 1981: యూజీసీ న్యూఢిల్లీకి మేఘనాద్ సాహా అవార్డు
 భారత్ ఎక్సలెన్స్ అవార్డు
 ఫ్రెండ్‌షిప్ ఫోరమ్ ఆఫ్ ఇండియా

మరణం 
ఇతను 2011, మార్చి 20న పంజాబ్ లోని అమృత్‌సర్‌లో మరణించాడు.

మూలాలు 

2011 మరణాలు
1931 జననాలు
హైదరాబాదు జిల్లా వ్యక్తులు
హైదరాబాదు జిల్లా శాస్త్రవేత్తలు